section_heading: Radnja
paragraph_text: Nakon što su došli u Panamu, kapetan objavljuje kako je brodu zabranjen prolazak kroz Panamski kanal te da su prisiljeni ploviti oko rta Horn. Leland, Marlow i Lorenz se iskrcavaju i odlaze u hotel Pan American (čiji je vlasnik Lelandov znanac) kako bi pričekali brod koji će ih odvesti na njihovu destinaciju. S Genoa Marua se iskrcava nekoliko sanduka adresiranih na izvjesnog Dana Mortona na njegovu plantažu.